OpenLLM-France/wikimedia huggingface dataset:
# Juan Ramón Oliver Chirivella

Juan Ramón Oliver Chirivella (Paiporta, 1935) és un polític valencià, diputat al Congrés dels Diputats en la IV Legislatura.

## Biografia

Va estudiar a l'Escola de Perits Industrials, on es va graduar com a perit industrial i enginyer tècnic. En 1959 va començar a treballar a Siemens SA, on assolí un càrrec d'alt executiu.
Durant els darrers anys del franquisme va ser regidor de l'ajuntament de València. Després de les eleccions municipals espanyoles de 1979 fou elegit diputat de la Diputació de València, càrrec que va ocupar fins a 1991, primer sota les sigles de la UCD, després en el Partit Demòcrata Popular, el 1983 dins d'Alianza Popular i des del 1987 dins d'Unió Valenciana, partit del que en fou nomenat secretari general.
Fou elegit diputat per la província de València a les eleccions generals espanyoles de 1989, formant part del Grup Mixt. De 1989 a 1993 fou nomenat vocal de la Diputació Permanent del Congrés dels Diputats Després abandonà UV per ingressar en el Partido Popular, partit del qual el 1995 en fou nomenat secretari general de la Conselleria de Sanitat de la Generalitat Valenciana.
En 2011 fou nomenat acadèmic de la Reial Acadèmia de Cultura Valenciana.

## Referències

* ↑ «Réplica al señor Oliver Chirivella». Arxivat de l'original el 2015-06-13. [Consulta: 12 agost 2008].
* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.406. ISBN 9788495484802.
* ↑ Fitxa del Congrés dels Diputats (castellà)
* ↑ Juan Ramón Oliver nou Acadèmic Corresponent i Diana Zarzo nova Agregada Colaboradora Arxivat 2015-06-13 a Wayback Machine., web del al RACV, 4 de novembre de 2011
# Setsuko Inoue

Setsuko Inoue (en japonès 井上 節子 Inoue Setsuko; Prefectura de Kanagawa, 16 de setembre de 1946) va ser una jugadora de voleibol japonesa que va competir durant la dècada de 1960.
El 1968 va prendre part en els Jocs Olímpics de Ciutat de Mèxic, on guanyà la medalla de plata en la competició de voleibol.

## Referències

* ↑ «Inoue Sayuri Graduation Concert from Nogizaka46» (en anglès). Shukan Bunshun, 01-09-2019. Arxivat de l'original el 2019-10-06. [Consulta: 2 setembre 2019].
* ↑ «Setsuko Inoue Olympic Results». sports-reference.com. Arxivat de l'original el 17 d’abril 2020. [Consulta: 28 novembre 2017].
# Elisabeth Rechlin

Elisabeth Rechlin (Bochum, 24 de març de 1930 - 26 de maig de 2021) és una nedadora alemanya, ja retirada, especialista en estil lliure, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on disputà tres proves del programa de natació. Fou setena en els 4x100 metres lliures, mentre en els 100 i 400 metres lliures quedà eliminada en sèries.
En el seu palmarès destaca una medalla de bronze en els 4x100 metres lliures del Campionat d'Europa de natació de 1954. Formà equip amb Käthe Jansen, Gisela von Netz i Birgit Klomp. Guanyà quatre campionats nacionals de l'Alemanya Occidental, en els 100 i 400 metres lliures el 1951 i 1952. També guanyà dos títols nacionals en aigües obertes el 1950 i 1952.
Es casà amb el waterpolista Wilfried Bode.

## Referències

* 1 2 3 4 Elisabeth Rechlin a Sports Reference (arxivat)
* ↑ «European Swimming Championships (Women)». [Consulta: 28 agost 2020].
* ↑ «Schwimmen - Deutsche Meisterschaften (Damen-Teil1)». [Consulta: 17 octubre 2020].
# Bulungamaiins

Els bulungamaiins (Bulungamayinae) són una subfamília extinta de marsupials diprotodonts de la família dels cangurs rata (Potoroidae) que visqueren a Austràlia des de l'Oligocè superior fins al Miocè mitjà, fa entre 11,6 i 28,4 milions d'anys. Se n'han trobat restes fòssils a Austràlia Meridional i Queensland.
La subfamília agrupa espècies fòssils que presenten caràcters morfològics que es donen en els potoroïns d'avui en dia.
Les característiques de la dentadura en demostren la relació amb els cangurs rata, fungívors petits i de musell llarg que excaven caus. Les premolars i incisives recorden les dels potoroïns, mentre que les dents molars són semblants a les de macropòdids herbívors com els cangurs. Eren més grossos que els seus parents moderns, amb un pes d'entre 5 i 10 kg, un xic superior al del cangur rata vermellós.

## Referències

* 1 2 Entrada «Bulungamayinae» de la Paleobiology Database (en anglès). [Consulta: 19 desembre 2023].
* ↑ Claridge, A.W.; Seebeck, J.H.; Rose, R. Bettongs, potoroos, and the musky rat-kangaroo (en anglès). CSIRO Pub, 2007. ISBN 9780643093416.
# Oh Seong-Ok

Oh Seong-Ok (Daejeon, 10 d'octubre de 1972) és una jugadora d'handbol sud-coreana, ja retirada, guanyadora de quatre medalles olímpiques. És la jugadora d'handbol que més medalles olímpiques ha guanyat fins al moment.
Va participar, als 19 anys, en els Jocs Olímpics d'Estiu de 1992 celebrats a Barcelona (Catalunya), on va aconseguir guanyar la medalla d'or en la competició femenina olímpica d'handbol. En els Jocs Olímpics d'Estiu de 1996 realitzats a Atlanta (Estats Units) guanyà la medalla de plata en aquesta mateixa competició al perdre la final davant l'equip danès. Sense medalla en els Jocs Olímpics d'Estiu de 2000 realitzats a Sydney (Austràlia), on finalitzà quarta i aconseguí guanyar un diploma olímpic, en els Jocs Olímpics d'Estiu de 2004 realitzats a Atenes (Grècia) tornà a guanyar la medalla de plata al perdre novament en la final davant l'equip danes, un metall que es transformà en bronze en els Jocs Olímpics d'Estiu de 2008 realitzats a Pequín (República Popular de la Xina).
En el seu palmarès també destaca una medalla d'or en el Campionat del Món d'handbol femení de 1995 i una de bronze al de 2003. Als Jocs Asiàtics guanyà dues medalles d'or, el 1990 i 1994. També guanyà dues medalles d'or al Campionat d'Àsia.
A nivell de clubs jugà al Korean Sport University (1991-1995), HC Chong Kun Dang (1995-1999), Hiroshima Maple Reds (1999-2006), Hypo Niederösterreich (2006-2010), amb el qual va guanyar quatre lligues i quatre copes austríaques i va arribar a la final de la Lliga de Campions el 2008., i a l'Hiroshima Maple Reds (2010). També guanyà sis lligues japoneses i una de coreana.

## Referències

* ↑ «Olympedia – Oh Seong-Ok». [Consulta: 23 desembre 2023].
* 1 2 «The last trophy to win» (en anglès), 06-02-2009. [Consulta: 16 setembre 2013].
* ↑ «2007/08 Women's Champions League - MATCH DETAILS» (en anglès). [Consulta: 28 juliol 2013].
# Seweryn Kulesza

Seweryn Kulesza (Radom, 23 d'octubre de 1900 - Los Angeles, 14 de maig de 1983) va ser un militar i genet polonès que va competir durant la dècada de 1930.
El 1918 es va allistar a l'exèrcit polonès i va lluitar primer en la Guerra polonesoucraïnesa i després en la Guerra poloneso-soviètica dins el 1r regiment de cavalleria. El 1923 passà al 10è regiment de cavalleria. En 1929 finalitzà el curs d'esport eqüestre a Grudziądz, on va fer d'instructor entre 1931 i 1936. El 1937 passà a comandar el 7è Regiment de Cavalleria de Lublin.
El 1936 va prendre part en els Jocs Olímpics de Berlín, on va disputar dues proves del programa d'hípica amb el cavall Tóska. Va guanyar la medalla de plata en la prova del concurs complet per equips, mentre en la prova individual sou vint-i-unè. En el seu palmarès també destaca el títol nacional del concurs complet de 1936 i 1937, i el de doma de 1937.
Durant la Segona Guerra Mundial va prendre part en la Campanya de Polònia. Fou capturat pels alemanys i empresonat a Oflag VII-A Murnau. Després de l'alliberament, el 1945 decidí quedar-se a Occident. Acabà fent d'entrenador eqüestre dels equips nacionals de Bèlgica i Irlanda.

## Referències

* 1 2 3 «KULESZA SEWERYN ROMAN (1900-1983)». pkol.pl [Consulta: 9 maig 2019].
* ↑ «Seweryn Kulesza Olympic Results». sports-reference.com. Arxivat de l'original el 19 de gener 2011. [Consulta: 9 maig 2019].
# Emil Schön

Emil Schön (4 d'agost de 1872 - 29 de gener de 1945) va ser un tirador d'esgrima alemany que va competir a començaments del segle xx. El 1906 va prendre part en els Jocs Intercalats d'Atenes, on guanyà la medalla d'or en la competició de sabre per equips del programa d'esgrima. En aquests mateixos Jocs disputà cinc proves més, amb una quarta plaça en la prova de Sabre, tres cops i una cinquena en la d'espasa individual i espasa per equips com a millors resultats.
El 1908 va prendre part en els Jocs Olímpics de Londres, on disputà dues proves del programa d'esgrima, espasa i sabre, però en cap d'elles superà les sèries eliminatòries.
Als Jocs d'Estocolm, el 1912, foren quatre les proves del programa d'esgrima que disputà, sent les millors posicions la setena en espasa per equips i sabre per equips.

## Referències

* 1 2 3 «Emil Schön Olympic Results». sports-reference.com. Arxivat de l'original el 16 d’agost 2011. [Consulta: 10 juny 2015].
# Lambdaconus

Lambdaconus és un gènere extint de mamífers litopterns de la família dels proterotèrids que visqueren a Sud-amèrica des de l'Eocè inferior fins al Miocè inferior, fa entre 16 i 55,8 milions d'anys. Se n'han trobat restes fòssils a les províncies argentines de Chubut, Mendoza i Santa Cruz. Si es considera que inclou L. colombianus, una espècie de classificació dubtosa, aleshores la seva distribució també abasta Colòmbia. L. colombianus devia pesar uns 10 kg i L. lacerum uns 21 kg, cosa que els situa entre el proterotèrids més petits coneguts.

## Referències

* 1 2 Entrada «Lambdaconus» de la Paleobiology Database (en anglès). [Consulta: 18 gener 2024].
* ↑ Schmidt, Cerdeño i Hernández del Pino, 2019, p. 375.
* ↑ Schmidt, Cerdeño i Hernández del Pino, 2019, p. 377.
* ↑ Croft, 2016, p. 279.
* ↑ Villafañe, Ortiz-Jaureguizar i Bond, 2006, p. 160.
* ↑ Schmidt, Cerdeño i Hernández del Pino, 2019, p. 369.

## Bibliografia

* Croft, D. A. Horned Armadillos and Rafting Monkeys: The Fascinating Fossil Mammals of South America (en anglès). Indiana University Press, 2016. ISBN 9780253020949.
* Schmidt, S.; Cerdeño, E.; Hernández del Pino «Macraucheniidae and Proterotheriidae (Mammalia, Litopterna) from Quebrada Fiera (Late Oligocene), Mendoza Province, Argentina» (en anglès). Andean Geology, 46, 2, 2019, pàg. 368-382. DOI: 10.5027/andgeoV46n2-3109.
* Villafañe, A. L.; Ortiz-Jaureguizar, E.; Bond, M. «Cambios en la riqueza taxonómica y en las tasas de primera y última aparición de los Proterotheriidae (Mammalia, Litopterna) durante el Cenozoico» (en castellà). Estudios Geológicos, 62, 1, 2006, pàg. 155-166. DOI: 10.3989/egeol.0662115.
# Shigeo Sugiura

Shigeo Sugiura (japonès: 杉浦重雄) (Hamamatsu, 10 de maig de 1917 - 10 d'abril de 1988) fou un nedador japonès, especialista en proves d'estil lliure, que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on va guanyar la medalla d'or en els 4x200 metres lliures del programa de natació, formant equip amb Masanori Yusa, Masaharu Taguchi i Shigeo Arai. En aquesta final aconseguí el rècord del món de la distància, el qual fou vigent fins als Jocs de Londres de 1948.

## Referències

* ↑ Shigeo Sugiura a Sports Reference (arxivat)
* ↑ «World Record Progression. 4x200 m Freestyle Long Course». Arxivat de l'original el 2020-02-03. [Consulta: 14 juliol 2020].
# Aída Camaño

Aída Camaño (Melo, 7 de maig de 1984) és una futbolista uruguaiana que exerceix de defensa del Club Náutico (Carrasco i Punta Gorda) i de la selecció femenina de l'Uruguai. També juga a futbol sala al Club Malvín.

## Carrera internacional

Camaño va representar Uruguai en tres edicions de Copa Amèrica Femenina (2003, 2006 i 2014), els Jocs Panamericans de 2007 i la Copa Amèrica Femenina de Fútbol Sala 2017.

## Referències

* ↑ «Club Malvín - Fútbol 5 Femenino».
* ↑ Aída Camaño Fitxa i estadístiques a la FIFA
# Enar Josefsson

Enar Josefsson (Åsele, 6 de setembre de 1916 - Estocolm, 18 de desembre de 1989) fou un esquiador de fons suec que va competir durant les dècades de 1940 i 1950.
El 1952 va prendre part en els Jocs Olímpics d'Hivern d'Oslo, on va disputar dues proves del programa d'esquí de fons. Guanyà la medalla de bronze en la prova del 4x10 quilòmetres, formant equip amb Sigurd Andersson, Nils Täpp i Martin Lundström, mentre en la dels 18 quilòmetres fou tretzè.
En el seu palmarès també destaquen una medalla d'or i dues de plata al Campionat del Món d'esquí nòrdic i un campionat nacional. Durant la seva carrera esportiva guanyà 87 curses i fou segon en 48.

## Referències

* 1 2 «Enar Josefsson Olympic Results». sports-reference.com. Arxivat de l'original el 10 de novembre 2012. [Consulta: 6 gener 2020].
* ↑ Enar Josefsson. Comitè Olímpic Suec
# Estagodòntids

Els estagodòntids (Stagodontidae) són una família extinta de mamífers metateris que visqueren a Nord-amèrica des del Cretaci superior fins a l'Eocè inferior, fa entre 48,6 i 99,6 milions d'anys. Se n'han trobat restes fòssils al Brasil, el Canadà, els Estats Units i França. Es trobaven entre els mamífers més grossos del Cretaci. Es calcula que devien pesar entre 400 i 2.000 g. Foren el primer grup de metateris a desenvolupar una dentadura adaptada específicament al carnivorisme i la durofàgia, amb les dents molars modificades per tallar millor. Les espècies del gènere Didelphodon haurien tingut una mossegada més forta que la d'una hiena.

## Referències

* 1 2 Entrada «Stagodontidae» de la Paleobiology Database (en anglès). [Consulta: 23 gener 2024].
* 1 2 Rose, 2006, p. 78.
* ↑ Martin, 2018, p. 215 i 217.
* ↑ Kielan-Jaworowska, Cifelli i Luo, 2004, p. 78.
* ↑ Kemp, 2005, p. 198.
* ↑ Carlton, 2019, «Didelphodon».

## Bibliografia

* Carlton, R. L. A Concise Dictionary of Paleontology (en anglès). 2a edició. Springer, 2019. ISBN 978-3-030-25586-2.
* Kemp, T. S. The Origin and Evolution of Mammals (en anglès). Oxford University Press, 2005. ISBN 9780198507611.
* Kielan-Jaworowska, Z.; Cifelli, R. L.; Luo, Z.-X. Mammals from the Age of Dinosaurs: Origins, Evolution, and Structure (en anglès). Columbia University Press, 2004. ISBN 0-231-11918-6.
* Martin, T. «Mesozoic mammals — early mammalian diversity and ecomorphological adaptations». A: Zachos, F. E.; Asher, R. J. Mammalian Evolution, Diversity and Systematics (en anglès). De Gruyter, 2018, p. 199-299. ISBN 978-3-11-027590-2.
* Rose, K. The Beginning of the Age of Mammals (en anglès). Johns Hopkins University Press, 2006. ISBN 0801884721.
# Shiro Hashizume

Shiro Hashizume (japonès: 橋爪四郎) (Wakayama, 20 de setembre de 1928 - Ōta, 9 de març de 2023) fou un nedador japonès, especialista en estil lliure, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla de plata en els 1.500 metres lliures del programa de natació, rere Ford Konno.
El 16 d'agost de 1949 millorà el rècord del món dels 800 i 1.500 metres lliures, però aquell mateix dia fou superat, en ambdós casos, pel seu compatriota Hironoshin Furuhashi.
Estudià a la Universitat Nihon, on es graduà en dret el 1951. El 1992 fou incorporat a l'International Swimming Hall of Fame.

## Referències

* ↑ «【速報】競泳五輪銀メダルの橋爪四郎さん死去» (en japonès). Arxivat de l'original el 2023-03-15. [Consulta: 9 abril 2023].
* ↑ Shiro Hashizume a Sports Reference (arxivat)
* ↑ «World Record Progression. 800 m Freestyle Long Course. Men». Arxivat de l'original el 2020-02-03. [Consulta: 23 juliol 2020].
* ↑ «World Record Progression. 1500 m Freestyle Long Course. Men». Arxivat de l'original el 2020-02-03. [Consulta: 23 juliol 2020].
* 1 2 Shiro Hashizume. International Swimming Hall of Fame
# Erhard Weiß

Erhard Weiß (Dresden, 26 de maig de 1914 - Garmisch-Partenkirchen, 7 de juliol de 1957) fou un saltador alemany que va competir durant la dècada del 1930.
El 1936 va prendre part en els Jocs Olímpics d'Estiu de Berlín, on disputà dues proves del programa de salts. Fou quart en la prova de palanca i cinquè en el trampolí de 3 metres.
En el seu palmarès destaquen dues medalles d'or en les proves de salts del Campionat d'Europa de natació de 1938. Entre 1936 i 1940 guanyà els títols nacionals de palanca i trampolí de 3 metres.

## Referències

* 1 2 Erhard Weiß a Sports Reference (arxivat)
* ↑ «European Swimming Championships (Men)». [Consulta: 26 juliol 2020].
# Stúpino

Stúpino - Ступино (rus) - és una ciutat de l'óblast de Moscou, a Rússia. Es troba a la vora del riu Okà, a 100 km al sud de Moscou.

## Història

Des del 1505 hi havia diversos assentaments en el territori que avui dia és Stúpino, la seva fundació es deu sobretot a la unió d'aquells antics assentaments. Des del 1934-39 la regió era coneguda com a Elektrovoz, a causa d'una planta elèctrica que es fundà als voltants.
Més endavant s'organitzà com assentament de tipus urbà, rebé el nom de Stúpino i es convertí oficialment en ciutat tancada de la Unió Soviètica. Durant la Guerra Freda la principal indústria a Stúpino fou la producció d'armes, i a més a més fou la llar de la Força Aèria Stúpino. Des del 1995 té la principal branca de fàbriques de Mars, Incorporated a Rússia.

## Ciutats agermanades

* Telgte, Alemanya
* Vítsiebsk, Belarús
* N'Djamena, Txad
* Nahariyya, Israel
* Velingrad, Bulgària
* Pančevo, Sèrbia

## Referències i enllaços externs

* Portal oficial del centre administratiu del raion de Stúpino
* Portal oficial de la ciutat
* Informació sobre la ciutat
# Desigual

Desigual és una empresa tèxtil multinacional, amb seu a Barcelona. Va ser fundada l'any 1984 pel suís Thomas Meyer. És coneguda pels seus dissenys de patchwork. Entre 2002 i 2009 va tenir un creixement d'un 60% anual, amb una facturació de més de 250 milions d'euros el 2009 i de 560 milions d'euros el 2011. El 2014 va facturar 963 milions d'euros, amb un benefici net de gairebé 135 milions d'euros. El març de 2015 tenia una plantilla de 1.900 empleats, 895 dels quals al seu centre operatiu a Barcelona.

## Història

La marca va ser fundada l'any 1984 pel ciutadà suís Thomas Meyer, president i director creatiu. Amb l'esforç, el treball i la col·laboració de Thomas Meyer i Manel Adell, director executiu des de 2002, la marca s'ha internacionalitzat, mantenint la seu central a Barcelona.
L'any 2010 va firmar un acord per comprar una nova seu corporativa a Barcelona, a prop de l'Hotel Vela, que disposarà de més d'11.000 metres quadrats. L'obra, amb finalització prevista per a finals del 2011, acollirà l'equip de disseny de la companyia, compost per més de 120 dissenyadors de diferents nacionalitats. Compartiran espai amb la resta de departaments del grup, que té més de 700 empleats arreu d'Espanya, 400 dels quals desenvoluparan la seva tasca a la nova seu de Barcelona.
L'octubre de 2021 la plantilla de l'empresa fou notícia per l'aprovació d'una prova pilot de jornada laboral de 4 dies, de moment només per la plantilla de les oficines centrals de Barcelona, que va comptar amb una participació del 98% de més de 500 persones amb dret a vot, passant així de les 39,5 hores setmanals a les 34,5 amb una reducció salarial del 6,5%. Tanmateix, sindicats com UGT hi van posar pegues i no van descartar la impugnació.

## Col·leccions

L'equip de disseny de Desigual prepara cada temporada una col·lecció de més de 1.000 peces de roba i complements, basant-se en un concepte comú a tota la línia. Real Life, Magic Stories, Luxury Feelings, Me&You, Better&Better, Wow, Life is Cool, All Together i Handmade són alguns dels temes que ha usat la marca.

## Referències

* ↑ Desigual: the new Spanish phenomenon (anglès)
* ↑ El benefici de Desigual creix un 3% fins als 135 milions d'euros, Diari Ara, 18/03/2015, pàgina 26
* ↑ «Desigual gets designer cred». Ahlan! Live.com. [Consulta: 30 març 2010]. (anglès)
* ↑ Diari Avui, 10/07/2010, Nova seu corporativa de Desigual a Barcelona
* ↑ «La plantilla de Desigual aprova amb el 86% la jornada laboral de quatre dies». Vilaweb, 07-10-2021. [Consulta: 7 octubre 2021].

## Enllaços externs

* Web oficial (català) (anglès) (castellà) (francès) (alemany) (italià)
# Saki Kumagai

Saki Kumagai (japonès: 熊谷紗希) (Sapporo, 17 d'octubre de 1990) és una defensa o migcampista defensiva de futbol internacional pel Japó que juga al Bayern Múnic. Ha guanyat un Mundial amb la selecció marcant el penal decisiu en la final. A nivell de club ha guanyat set títols de lliga i cinc Lligues de Campions amb l'Olympique Lyonnais.

## Trajectòria

| Temporades | Club | P | G | Actualitzat |
| 2006 - 2008 | Tokiwaki Gakuen |
| 2009 - 2011 | Urawa Red Diamonds | 44 | 08 |
| 11/12 - 12/13 | 1.FFC Frankfurt | 38 | 02 |
| 13/14 - 20/21 | Olympique Lyonnais | 240 | 43 |
| 21/22 - actual | Bayern Múnic | 33 | 8 | 30/07/2022 |
| 2008 - act. | Selecció absoluta | 81 | 00 | 22/07/2016 |

## Palmarès

| Competició | 2013 |
| Títols — Seleccions nacionals |||||||||
| 1 Mundial | |
| 1 Jocs Asiàtics | |
| 1 Copa de l'Est Asiàtic | |
| 1 Copa Asiàtica sub-19 | |
| Títols — Clubs |||||||||
| 5 Lliga de Campions | |
| 1 Lliga |
| 7 Lligues | |
| 6 Copes | |
| Reconeixements — Seleccions de jugadores |||||||||
| FIFA World Player | 07ª |

## Referències

* ↑ US Soccer
* ↑ «The Japan Times». Arxivat de l'original el 2016-08-29. [Consulta: 9 juliol 2016].
# Hypsodontus

Hypsodontus és un gènere extint de mamífers artiodàctils de la família dels bòvids que visqueren al Vell Món durant el Miocè mitjà, fa entre 12,8 i 13,7 milions d'anys. Se n'han trobat restes fòssils a Geòrgia, Grècia, l'Índia, Kenya, Líbia, Rússia, Sèrbia i la Xina. Eren uns dels molt pocs bòvids que tenien els occipitals amb forma de ve baixa a l'inrevés. Pesaven aproximadament 110 kg. L'altíssim grau d'hipsodòncia de les seves dents postcanines fa pensar que l'herba i altres plantes bastes constituïen la major part de la seva dieta.

## Referències

* 1 2 Entrada «Hypsodontus» de la Paleobiology Database (en anglès). [Consulta: 26 gener 2024].
* 1 2 Werdelin i Sanders, 2010, «Bovidae» (A. W. Gentry).
* 1 2 Agustí i Antón, 2002, p. 130.
* ↑ Prothero i Foss, 2007, «Family Bovidae» (N. Solounias).

## Bibliografia

* Agustí, J.; Antón, M. Mammoths, Sabertooths and Hominids: 65 Million Years of Mammalian Evolution in Europe (en anglès). Columbia University Press, 2002. ISBN 0-231-11640-3.
* Prothero, D. R.; Foss, S. E. The Evolution of Artiodactyls (en anglès). Johns Hopkins University Press, 2007. ISBN 978-0-8018-8735-2.
* Werdelin, L.; Sanders, W. J. Cenozoic Mammals of Africa (en anglès). University of California Press, 2010. ISBN 9780520257214.
# Siegfried Voigt

Siegfried Voigt (Schneeberg, 3 d'octubre de 1950) fou un jugador d'handbol alemany que va competir sota bandera de la República Democràtica Alemanya durant la dècada de 1970.
El 1972 va prendre part en els Jocs Olímpics de Múnic, on fou quart en la competició d'handbol. Vuit anys més tard, als Jocs de Moscou, guanyà la medalla d'or en la mateixa competició. El 1974 guanyà la medalla de plata al Campionat del món d'handbol i el 1978 la de bronze. A nivell de clubs jugà al BSG Wismut Aue i SC Leipzig.
El 1980 va ser guardonat amb l'Ordre del Mèrit Patriòtic de plata.

## Referències

* ↑ «Siegfried Voigt Olympic Results». sports-reference.com. Arxivat de l'original el 18 d'abril 2020. [Consulta: 5 setembre 2019].
* ↑ Neues Deutschland, 22. agost 1980, S. 3
# Eric Backman

Eric Backman (Acklinga, 18 de maig de 1896 - Skövde, 29 de juny de 1965) fou un atleta suec, especialista en curses de fons, que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on disputà cinc proves del programa d'atletisme. En aquestes proves guanyà quatre medalles: la de plata en la cursa de cros individual; i la de bronze en les curses de cros per equips, formant equip amb Gustaf Mattsson i Hilding Ekman, 3.000 metres per equips, formant equip amb Sven Lundgren i Edvin Wide; i 5.000 metres. També disputà la cursa dels 10.000 metres, però es desconeix la posició exacta en què la finalitzà.
Backman guanyà deu campionats nacionals dels 5.000 i 10.000 metres entre 1918 i 1923.

## Millors marques

* 5.000 metres. 14' 51.0" (1919)
* 10.000 metres. 31' 02.2" (1921)

## Referències

* 1 2 3 «Eric Backman Olympic Results». sports-reference.com. Arxivat de l'original el 6 d’abril 2009. [Consulta: 4 gener 2018].
* ↑ Eric Backman. Comitè Olímpic Suec
* ↑ Eric Backman a trackfield.brinkster.net